Lynne Ramsay

Lynne RAMSAY (naskiĝis la 5-a de decembro 1969 en Glasgovo) estas plurpremiita skota kinoreĝisoro kaj scenaristo.

 Kariero 
Ŝi studis fotarton en Edinburgo. En 1995, ŝi diplomiĝis ĉe la Nacia Filmo kaj Televida Lernejo en Beaconsfield, specialiĝante pri reĝisorado kaj kinematografio. Ŝi akiris atenton kiel kreinto de premiitaj mallongaj filmoj - ŝiaj Small Deaths (1996) kaj Gasman (1998) gajnis la Ĵurian Premion ĉe la 49-a kaj 51-a Internaciaj Filmfestivaloj de Cannes, respektive. 

Ŝi famiĝis pro siaj kvar plenlongaj filmoj, realigitaj en la konvencio de socia dramo aŭ suspensfilmo: Call It a Dream (1999), Morvern Callar (2002) kun Samantha Morton, We Need to Talk About Kevin (2011) kun Tilda Swinton kaj You Were Never Really Here (2017) kun Joaquin Phoenix.

La ĉefroluloj de ŝiaj filmoj, kiuj tipe havas tre malmulte da dialogo, ofte estas infanoj aŭ adoleskantoj. Revenantaj temoj en la filmoj de Ramsay inkluzivas tristecon, funebron, kulposenton kaj morton.

Ŝi estis membro de la ĵurio de la sekcio "Cinéfondation" ĉe la 54-a Internacia Filmfestivalo de Cannes (2001), kaj ankaŭ de la ĉefa konkursa ĵurio ĉe la 66-a Internacia Filmfestivalo de Cannes (2013) kaj la 72-a Internacia Filmfestivalo de Venecio (2015).

 Referencoj 

 Eksteraj ligiloj 

Kategorio:Skotaj kinproduktoroj
Kategorio:Britaj reĝisoroj
Kategorio:Britaj scenaristoj